আলাপ:প্যালেস্টাইন

message: প্যালেস্টাইনকে রাষ্ট্র বলা ভুল হবে। এটি এখনও স্বীকৃত রাষ্ট্র না। --রাগিব (আলাপ | অবদান) ০৭:৫১, ২৯ নভেম্বর ২০০৬ (ইউটিসি)
replies: text: প্রশ্ন হচ্ছে কার দ্বারা স্বীকৃত নয় এবং কার দ্বারা নয়। বাংলাদেশ সহ বহু দেশে কিন্তু প্যালেস্টাইনের এম্বাসি আছে।  সেই সাথে ইসরায়েল ও কিন্তু বাদ পরা উচিত। কারণ অনেক রাষ্ট্রই একে রাষ্ট্র হিসেবে স্বীকৃতি দান করে না। উইকিতে আমরা কোনটাকে স্বীকৃতি দেব অণুসরণ করব? মুনতাসির ১৯:১৯, ২৯ নভেম্বর ২০০৬ (ইউটিসি)
আমি আমার কথাটাকে rephrase করি: রাষ্ট্র হতে হলে স্বীকৃতি সার্বভৌমত্ব লাগে। ইসরায়েলের তা আছে। দুঃখজনক হলেও ফিলিস্তিনের তা নাই। আমার রাজনীতিবিদ্যার জ্ঞান একটা কোর্স পর্যন্তই, কিন্তু যতদূর মনে পড়ছে, রাষ্ট্র হতে হলে স্বাধীনতা, সার্বভৌমত্ব, ভূমি, জনগণ, সরকার - এগুলির সবই লাগে। ফিলিস্তিনের প্রথম দুইটাই নাই। কাজেই সংজ্ঞা অনুযায়ী এটা রাষ্ট্র না। আমার এই সংজ্ঞায় ভুল থাকলে ঠিক করে দিন, কিন্তু রাষ্ট্র হিসাবে গণ্য করতে গেলে সংজ্ঞা অনুযায়ী সব শর্ত পূরণ করা উচিৎ। --রাগিব (আলাপ | অবদান) ১৯:৩৯, ২৯ নভেম্বর ২০০৬ (ইউটিসি)

text: যে রাষ্ট্র গুলি প্যালেস্টাইনকে স্বীকৃতি দিয়েছে। তারা, যত দূর আমার মনে হয় এর সার্বভৌমত্ব ও স্বাধীনতা দুটোকেই স্বীকৃতি দিয়েছে। যেমন, ধরুণ বাংলাদেশ স্বাধীন হবার পর ১৯৭৪ পর্যন্ত অনেক শক্তিশালী দেশ (যত দূর মনে পরে চীন) আমাদের স্বীকৃতি দেয় নি। কিন্তু আমরা কিন্তু ১৯৭১ এর ১৬ ডিসেম্বর থেকে স্বাধীন। আবার অন্য দিকে অনেক দেশ ইসরায়েল এর স্বাধীনতা, সার্বভৌমত্ব স্বীকৃতি দেয় না। বিধায় তাদের দৃষ্টিকোন থেকে বলতে গেলে ইসরায়েলও সার্বভৌমত্ব বা স্বাধীনতা নেই। আসল কথা হচ্ছে উইকিতে কি রাষ্ট্রের স্বীকৃতি বিষয়ে কোণ নিয়ম কানুন আছে??? মুনতাসির ১৯:৫৩, ২৯ নভেম্বর ২০০৬ (ইউটিসি)

text: সার্বভৌমত্বের সাথে তো স্বীকৃতির সম্পর্ক আছে বলে মনে হয় না। বাংলাদেশের ক্ষেত্রে, ১৯৭১ এর ১৬ই ডিসেম্বর হতে বাংলাদেশের স্বাধীনতা, সার্বভৌমত্ব, জনগণ, সরকার, ভূমি - সবই ছিলো। তাই এটি একটি রাষ্ট্র ছিলো ঐ তারিখ হতে। এই ক্ষেত্রে অন্য দেশের দৃষ্টিভঙ্গীর কোনো ভূমিকা আছে বলে তো মনে হচ্ছে না। অন্য কেউ স্বাধীনতাকে স্বীকৃতি দিলেই তো দেশটির স্বাধীনতা আসে না। সার্বভৌমত্বও সেরকম - অন্য কে কি করলো, তার সাথে এর সম্পর্ক আছে বলে সংজ্ঞা অনুযায়ী মনে হচ্ছে না। --রাগিব (আলাপ | অবদান) ২০:০৭, ২৯ নভেম্বর ২০০৬ (ইউটিসি)

text: স্ট্যানফোর্ড এনসাইক্লোপিডিয়া অফ ফিলসফি অনুযায়ী
replies: text: :Sovereignty, though its meanings have varied across history, also has a core meaning, supreme authority within a territory. It is a modern notion of political authority.

text: এই সংজ্ঞা অনুযায়ী ফিলিস্তিনের সম্ভবতঃ সার্বভৌমত্ব নাই। স্বাধীনতা যে নাই, তা তো পরিস্কার। এই বিষয়টা দুঃখজনক, কিন্তু রাষ্ট্রবিজ্ঞানে প্রদত্ত সংজ্ঞা অনুযায়ী চলতে গেলে রাষ্ট্র হিসাবে গণ্য করা যাবে না বলেই আমার ধারণা। --রাগিব (আলাপ | অবদান) ২০:১১, ২৯ নভেম্বর ২০০৬ (ইউটিসি)
replies: text: ::en:State_of_Palestine covers this pretty well. --অর্ণব (আলাপ | অবদান) ২০:১৭, ২৯ নভেম্বর ২০০৬ (ইউটিসি)
replies: text: :: ঐ তো একই সমস্যা সুপৃম অথোরিটি কে কার উপর সুপৃম। ইরাকে কিন্তু যে যাই বলুক (এমনকি আমেরিকা পর্যন্ত) আমেরিকাই সুপৃম। তাই বলে কি ইরাক আমেরিকার অঙ্গরাজ্য। নিশ্চই না।  আমার মনে হয়, আমরা কেউই এই লাইনের না। তবে, রাষ্ট্র বিজ্ঞানীদের সাথে যোগাযোগ করা যেতে পারে। সেখানেও নিরপেক্ষতা একটা সমস্যা হয়ে যাবে। এখানে সবই কার কি মনে হয় সে জাতীয় ব্যাপার। আমি প্যালেস্টাইনকে রাষ্ট্র হিসেবে উপস্থাপন করতে আগ্রহি। কারণ বিশ্বের অনেক গুলি রাষ্ট্র একে রাষ্ট্র হিসেবে স্বীকৃতি দিয়েছে।  আমরা কি ওদের স্বীকৃতি অস্বীকার করতে পারি??? ধন্যবাদ মুনতাসির ২০:৫৬, ২৯ নভেম্বর ২০০৬ (ইউটিসি)
replies: text: ::: না, তবে প্যালেস্টাইনের এ মুহূর্তে আসলেই কোন সার্বভৌম ক্ষমতা নেই, তাঁদের রাষ্ট্রের সীমানা সুনির্ধারিত নয়, এবং ইসরায়েল প্যালেস্টাইনের ভূখণ্ডের ওপর সম্পূর্ণ কর্তৃত্ব করছে। প্যালেস্টাইন রাষ্ট্র বাস্তবায়ন একটা ঝুলন্ত প্রক্রিয়া যা অনেকদিন ধরে চলছে (মার্কিন-ইসরায়েলী হস্তক্ষেপের জন্য)। সমস্যার সমাধান না হওয়ার আগ পর্যন্ত এটাকে রাষ্ট্র বলা যাবে না। আন্তর্জাতিক রাজনীতিতে জোর যার মুল্লুক তার নীতিটাই খাটছে এখানে। দুঃখজনক কিন্তু সত্য। --অর্ণব (আলাপ | অবদান) ০৫:৩৪, ৩০ নভেম্বর ২০০৬ (ইউটিসি)

message: বিবিসি বাংলা ও অন্যান্য সূত্রে আমি "ফিলিস্তিন" নামটা শুনেছি, "প্যালেস্টাইন" নামটা কোনও বাংলাভাষী পত্রিকায় বা সংবাদের প্রতিবেদনে এখনও শুনিনি। বাংলা বই-টইয়ে "প্যালেস্টাইন" নামটাই বেশী ব্যবহৃত কি? আরেকটা জিনিস - "প্যালেস্টাইনিয়ান" আবার কী? ইংরেজিতে "প্যালেস্টিনিয়ান" বলে। এই দেশের জাতীয়তার নাম "ফিলিস্তিনি" বা "ফিলিস্তিনী" বা "প্যালেস্টিনিয়ান" বা "প্যালেস্টিনীয়" হওয়া উচিত নয়? --সামীরুদ্দৌলা ২৩:৪১, ১৩ জানুয়ারি ২০০৭ (ইউটিসি)
thread_title:  দুইটা প্রশ্ন